钦定古今图书集成/历象汇编/乾象典/第015卷 > 《易经》 > 《乾卦》
## 钦定古今图书集成/历象汇编/乾象典/第015卷 > 《易经》 > 《乾卦》

干：元、亨、利、贞。

〈本义〉六画者，伏羲所画之卦也。一者，奇也，阳之数也。干者，健也，阳之性也。伏羲仰观俯察，见阴阳有奇耦之数，故画一奇以象阳，画一耦以象阴。见一阴一阳有各生一阴一阳之象，故自下而上，再倍而三，以成八卦。见阳之性健，而其成形之大者为天，故三奇之卦名之曰《干》，而拟之于天也。三画已具，八卦已成，则又三倍其画以成六画，而于八卦之上各加八卦，以成六十四卦也。此卦六画皆奇，上下皆干，则阳之纯而健之至也；故《干》之名、天之象，皆不易焉。

又

“潜龙勿用”，阳在下也。

〈本义〉阳谓九，下谓潜。〈大全〉双湖胡氏曰：《小象》于《干》曰“阳在下也”，于《坤》曰“阴始凝也”，阴阳之称始此，盖以六十四卦阴阳之初爻，即太极所生两仪之一，以为诸卦通例。阴阳之名一立，而动静、健顺、刚柔、奇偶、小大、尊卑、变化、进退、往来之称，亦由是而著矣。

又

“《潜龙》勿用”，阳气潜藏。

〈程传〉方阳微潜藏之时、君子亦当晦隐、未可用也。